Tentoraz si preto postavenie LGBTI ľudí pripomenuli on-line, vo virtuálnom
priestore. Podporu im vyjadrili ministerka spravodlivosti, prezidentka či
najstaršia univerzita.
"Vývoj na politickej scéne a aj nerovné dosahy protipandemických
opatrení ukazujú, že LGBTI ľudia a ich rodiny sú na Slovensku stále na
okraji záujmu štátu. Motivovalo nás to usporiadať Pride on-line formou, aby
sme aj teraz pripomenuli neriešené problémy LGBTI ľudí na Slovensku,"
vysvetlili organizátori. Medzinárodné páry rovnakého pohlavia nemôžu
v súčasnosti spoločne cestovať, niektoré rozdelila hranica a tie, ktoré
sa starajú o dieťa, sa pri tom nemôžu striedať, lebo štát uznáva za
rodiča len jednu osobu.
Sobotňajší večerný hodinu a pol trvajúci on-line prenos sledovali
stovky ľudí. V hlavnom programe vystúpila ministerka spravodlivosti Mária
Kolíková (Za ľudí). "Som presvedčená, že je potrebné robiť ešte
veľa krokov, aby sme sa dostali k takej spoločnosti, ktorá je tolerantná a
vníma všetky menšiny, ktoré v nej žijú," konštatovala Kolíková.
Podľa nej je chybou, ak vnímame rozdielnosť ako niečo, čo spoločnosť
ohrozuje. "Je dôležité otvoriť srdce voči tým, ktorí sú iní ako my.
Ak sú tolerantní, buďme k nim tolerantní aj my," apelovala
ministerka.
Zdôraznila záväzok vyplývajúci z programového vyhlásenia vlády. Ten
hovorí o zrovnoprávnení majetkových práv heterosexuálnych a
homosexuálnych partnerstiev. "Vnímam, že na to v koalícii môžu byť
rozdielne názory, na druhej strane sa nemôžem tváriť, že nemám na túto
tému názor," dodala Kolíková.
Štát prehliada časť svojich občanov
Dosah koronavírusu podľa verejnej ochrankyne práv Márie Patakyovej
potvrdil, že všetci ľudia sú ľudské bytosti. "Prejavovalo sa to aj pri
zvládaní pandémie, keď k ruku dielu prikladal každý, bez ohľadu na farbu
pleti, rasu, presvedčenie alebo sexuálnu orientáciu," pripomenula
ombudsmanka. Upozornila, že štát nemôže od ľudí len žiadať plnenie
povinností ako úhrada daní či výkon práce počas núdzového stavu, musí
garantovať aj ochranu práv všetkých obyvateľov vrátane LGBTI komunity.
"Ak to štát nezabezpečí, aspoň na úrovni minimálneho medzinárodného
štandardu, potom porušuje práva tých ľudí, ktorí si ako občania plnia
svoje povinnosti. Dovoľuje, aby sa do ich súkromia zasahovalo viac a
v rozpore s charakterom Slovenskej republiky ako demokratického a právneho
štátu. A prehliada ľudí, ktorí sú tiež zdrojom jeho moci," poukázala
ochrankyňa.
Zároveň pripomenula,
Príspevky z rovnakej kategórie:
- Nenašli sa žiadne